شەفەق نیوز/ حکومەت هەرێم کوردستان، ئمڕوو دووشەممە، بڕیگ لە بڕیارەگان لەباوەت رێکخستن باجەگان لە هەرێم دەرکرد.
ئەو بڕیارەیلە ک واژوو مەسرور بارزانی سەرۆک حکومەت هەرێم هەڵگردنە، و ئاژانس شەفەق نیوز چەودیریی کرد، بڕین ٢٠٪ لە باج کۆمپانیایل ئەنتەرنێت و پەیوەندیەگان هاناوی، و بڕین راستەخۆ لە باج داهات لە فەرمانەبەرەیل کەرت تایبەت، وە مرجیگ میکانزمیگ ئەرای دیاری بکریەێد.
ریکارەگان ئەو کۆمپانیایل نەفتیە لە باج داین گردەو، و هەمیش ئامادەکردن میکانزم گونجیاگیگ ئەرا باجگردن لە ماشینە تایبەتەگان، و هەمیش چێشتخانە و هوتێلەگان ک هاتە بان ئاست چوار هەسارە، وە هاوشیوەی ریکاریگ لە بەغداد.
بڕیارەگان هەمیش باجەیل گونجیاگیگ لە رێکلامەگان لە کەرت گشتی و تایبەت لەناوی بوی، و باجەیلیگ لەبان لێبڵ داناین لەبان جگارە و مەی.
حکومەت هەرێم کوردستان ماوەی دوو مانگ ئەرا رێکخستن ئی باجەیلە دیاری کرد.
